הרצל פיטוסי

הרצל פיטוסי הוא כדורגלן עבר ישראלי ששיחק בעמדת החלוץ. בעונת 1981/82 היה מלך השערים בליגה הבכירה עם 22 כיבושים.

קריירה
פיטוסי גדל במחלקת הנוער של קבוצת מכבי נתניה. בעונת 1970/1971 ערך את הבכורה בקבוצה הבוגרת. בעונה שלאחר מכן עבר לשחק בקבוצת מכבי הרצליה, וכעבור שנתיים שב לעונה נוספת במכבי נתניה.

בעונת 1974/1975 עבר לשחק בקבוצת בית"ר נתניה מליגת המשנה.

בינואר 1977 כבש שלושער בניצחון 3–1 על הפועל ראשון לציון, אך שתי דקות לסיום המשחק הורחק, לאחר שפגע בשחקן יריב.

בקיץ 1977 חתם בקבוצת מכבי פתח תקווה ששיחקה בהליגה הארצית. בסיום העונה עלה עם הקבוצה לליגה הבכירה. במהלך העונה עמד לדין משמעתי לאחר שהתחמק מבדיקת סמים.

במחזור ה-23 של עונת 1978/1979 התדרדרה הקבוצה אל מתחת לקו האדום המוביל לירידת ליגה. רצף של ניצחונות שיפרו את מצבה, ושער ניצחון של פיטוסי במחזור ה-30 הבטיח את הישארותה בליגה לעונה נוספת. בעונת 1980/81 הבקיע 22 שערים והוכתר כמלך השערים.

לאחר שמונה עונות במכבי פתח תקווה, החל פיטוסי במעברים רבים בין קבוצות, ביניהן הפועל רמת גן, הפועל באר שבע, מכבי חדרה, בית"ר חיפה, הפועל אשדוד ועירוני אשקלון.

קישורים חיצוניים

הערות שוליים

כדורגלנים ישראלים
חלוצי כדורגל ישראלים
כדורגלני מכבי נתניה
כדורגלני מכבי הרצליה
כדורגלני בית"ר נתניה
כדורגלני מכבי פתח תקווה
כדורגלני הפועל רמת גן
כדורגלני הפועל באר שבע
כדורגלני הפועל לוד
כדורגלני מכבי חדרה
כדורגלני הפועל אשדוד
כדורגלני הפועל אשקלון
נתניה: כדורגלנים
ישראלים שנולדו ב-1953